Opprinnelsesfolket var chamorroer som først bosatte seg på øya for mer enn 4000 år siden. Den første europeeren som besøkte øya var Ferdinand Magellan, på en spansk ekspedisjon den 6. mars 1521. Den første europeiske koloniseringen skjedde i 1668, da øya ble underlagt Spania. Guam var under spansk suverenitet til 1898, da øya ble gitt til USA, som følge av Den spansk-amerikanske krigen.